**บทที่ 1**

**บทนำ**

**1.1 ความเป็นมาและความสำคัญของปัญหา**

ในปัจจุบันเทคโนโลยีสารสนเทศได้เข้ามามีบทบาทและมีความสำคัญต่อชีวิตประจำวันของเราเป็นอย่างมาก เพราะทำให้วิถีชีวิตเราสะดวกสบายและเรียบง่ายอยู่เสมอ เนื่องจากอินเทอร์เน็ตจะมีการเสนอข้อมูลที่เป็นปัจจุบันและสิ่งต่าง ๆ ที่เกิดขึ้นให้ผู้ใช้ทราบถึงความเปลี่ยนแปลงไปทุกวัน สารสนเทศที่เสนอในอินเทอร์เน็ตจะมีมากมายหลายรูปแบบเพื่อสนองความต้องการของผู้ใช้ อินเทอร์เน็ตจึงเป็นแหล่งสารสนเทศสำคัญสำหรับทุกคนเพราะสามารถค้นหาสิ่งที่ตนสนใจได้ในทันทีโดยไม่ต้องเสียเวลาเดินทางไปค้นคว้าในห้องสมุดหรืออ่านหนังสือพิมพ์ที่โต๊ะตอนกินข้าวเช้า การวัดและประเมินผลการเรียนรู้ของผู้เรียน เป็นองค์ประกอบสำคัญในการพัฒนาคุณภาพการศึกษา ทำให้ได้ข้อมูลสารสนเทศที่จำเป็นในการพิจารณาว่าผู้เรียนเกิดคุณภาพการเรียนรู้ตามผลการเรียนรู้ที่คาดหวังและมาตรฐานการเรียนรู้จากประเภทของการประเมินโดยเฉพาะการแบ่งประเภทโดยใช้จุดประสงค์ของการประเมิน เป็นเกณฑ์ในการแบ่งประเภท จะเห็นว่า การวัดและประเมินผลกิจกรรมนอกจากจะมีประโยชน์โดยตรงต่อผู้เรียนแล้ว ยังสะท้อนถึงประสิทธิภาพการมีวินัยของผู้เรียนอีกด้วย และเป็นข้อมูลสำคัญที่สะท้อนคุณภาพการดำเนินงานการจัดการกิจกรรมของสถานศึกษา ด้วยเหตุนี้ ผู้จัดทำจึงพัฒนาระบบประเมินผลกิจกรรมของแผนกเทคโนโลยีสารสนเทศ วิทยาลัยเทคนิคสัตหีบ ขึ้นมาให้ผู้ดูแลหรือผู้ที่มีหน้าที่รับผิดชอบสามารถจัดการกับระบบการทำงานต่าง ๆ ภายในแผนก เพื่อให้สามารถทำงานได้ถูกต้องและมีประสิทธิภาพมากยิ่งขึ้น

**1.2 วัตถุประสงค์ของโครงการ**

1.2.1 เพื่อออกแบบและพัฒนาระบบประเมินผลกิจกรรมของแผนกเทคโนโลยีสารสนเทศ

1.2.2 เพื่อค้นหาและตรวจสอบผลกิจกรรมในแผนกเทคโนโลยีสารสนเทศได้อย่างรวดเร็ว และสามารถลดการจัดเก็บเอกสาร

**1.3 ขอบเขตของโครงการ**

1.3.1 ผู้ดูแลระบบ

1.3.2.1 เข้าสู่ระบบและออกจากระบบ

1.3.2.2 เพิ่ม ลบ แก้ไข อาจารย์

1.3.2.3 เพิ่ม ลบ แก้ไข ข้อมูลห้อง

1.3.2.4 เพิ่ม ลบ แก้ไข ข้อมูลนักศึกษา

1.3.2.5 บันทึกผลกิจกรรม

1.3.2.6 ตรวจสอบผลกิจกรรม

1.3.2.7 พิมพ์รายงานผลกิจกรรม

1.3.2 คณะครูอาจารย์

1.3.2.1 เข้าสู่ระบบและออกจากระบบ

1.3.2.2 เพิ่ม ลบ แก้ไข ข้อมูลห้อง

1.3.2.3 เพิ่ม ลบ แก้ไข ข้อมูลนักศึกษา

1.3.2.4 บันทึกผลกิจกรรม

1.3.2.5 ตรวจสอบผลกิจกรรม

1.3.2.6 พิมพ์รายงานผลกิจกรรม

1.3.3 นักศึกษา

1.3.3.1 ตรวจสอบผลกิจกรรม

1.3.3.2 พิมพ์รายงานผลกิจกรรม

**1.4 ประโยชน์ที่ได้รับจากโครงการ**

1.4.1 คณะอาจารย์มีความสะดวกในการเข้าถึงข้อมูลมากขึ้น

1.4.2 ช่วยลดเอกสารที่เป็นกระดาษ

1.4.3 เข้าถึงข้อมูลได้แม่นยำและรวดเร็วมากขึ้น

1.4.4 ผู้พัฒนามีความเข้าใจการวิเคราะห์และออกแบบระบบมากขึ้น